गोमती नगर उत्तर प्रदेश के राजधानी लखनऊ शहर के एगो इलाका बाटे। ई रिहायशी आ कामर्शियल दुनों किसिम के इलाका हवे, एकरे अलावा कई ठे सरकारी दफ्तर, इस्कूल-कॉलेज, यूनिवर्सिटी, पार्क इत्यादि बाड़ें। गोमती नदी के तीरे बसे के कारन एकर नाँव गोमती नगर हवे। ई लखनऊ के सभसे तेजी से बिकसित होखे वाला इलाका सभ में गिनल जाला। एकर बसावट तीन फेज में भइल बा आ ई कई सेक्टर में बँटल बाटे जिनहन के खंड कहल जाला आ हर खंड के नाँव वि अच्छर से सुरू होला।